**Zmluva o dielo č. 10/2021/SOŠ/TEČ-VO**

**Článok I.**

**Zmluvné strany**

* 1. Objednávateľ

**Obchodné meno: SOŠ T. Vansovej 32, Prievidza**

Sídlo: T. Vansovej 32, Prievidza 971 01

Štatutárny zástupca: Ing. Jana Poliaková

Bankové spojenie: Štátna pokladnica

IBAN: SK08 8180 0000 0070 0050 5457

IČO: 42026407

DIČ: 2022666173, nie sme platcami DPH

Osoba oprávnená konať vo veciach technických:

(ďalej len "objednávateľ")

1.2 Zhotoviteľ:

**Obchodné meno: JAFIS s.r.o**

Sídlo: Rajčany 79, 956 32 Rajčany

Štatutárny zástupca: Vladimír Ovečka

Bankové spojenie: Slovenská sporiteľňa

IBAN: SK17 0900 0000 0051 7825 3323

IČO : 53248996

IČ DPH: SK2121313931

Osoba oprávnená konať vo veciach technických: Vladimír Ovečka, Mgr. Bc. Ján Gális

(ďalej len "zhotoviteľ")

uzatvárajú podľa § 536 a nasl. Obchodného zákonníka na základe výsledkov verejného obstarávania vyhláseného objednávateľom podľa zákona 343/2015 Z.z. o verejnom obstarávaní a o zmene a doplnení niektorých zákonov v platnom znení túto Zmluvu o dielo

( ďalej len „Zmluva“ ) za nasledovných podmienok.

**Článok II**

**Predmet zmluvy**

2.1 Predmetom tejto zmluvy je záväzok zhotoviteľa zhotoviť pre objednávateľa dielo ,,Maľby interiéru kancelárií, chodieb, Košovská cesta “  **(ďalej len „dielo“)**

2.2 Zhotoviteľ sa zaväzuje zhotoviť dielo v rozsahu podľa položkovitého rozpočtu predloženého zhotoviteľom v procese verejného obstarávania za podmienok dohodnutých v tejto Zmluve, a zhotovené dielo riadne a včas odovzdať objednávateľovi v zodpovedajúcej kvalite a v ponúknutej cene.

2.3 Zhotoviteľ sa zaväzuje zhotoviť dielo vo vlastnom mene a na vlastnú zodpovednosť.

**Článok III.**

**Miesto plnenia**

3.1 Miestom plnenia je budova v správe SOŠ Prievidza na ul. Košovská cesta.

**Článok IV.**

**Cena diela**

4.1 Cena diela v celom rozsahu podľa článku II. tejto zmluvy je výsledkom procesu verejného obstarávania zo dňa 11.06.2021. Dohodnutá cena diela je konečná a je možné ju meniť len v prípade závažných nepredvídateľných okolností v súlade s príslušnými právnymi predpismi formou písomného dodatku k tejto Zmluve.

|  |  |  |  |
| --- | --- | --- | --- |
|  | **Cena v EUR bez DPH** | **DPH** | **Cena v EUR s DPH** |
|  | 4 700,28 € | 20% | **5 640,33 €** |

4.2 Ponukový rozpočet, predložil zhotoviteľ na základe podrobného oboznámenia sa s podmienkami realizácie diela. Cena diela zahŕňa všetky nevyhnutné práce a dodávky, odborné posudky, vyjadrenia, služby ako aj ďalšie súvisiace práce potrebné pri realizácii diela alebo pri prevzatí a odovzdaní diela do užívania, vrátane odvozu a likvidácie odpadu vzniknutého pri realizácii diela.

**Článok V.**

**Čas plnenia**

5.1. Zhotoviteľ sa zaväzuje dielo špecifikované v čl. II. tejto Zmluvy zhotoviť a odovzdať objednávateľovi v termíne do 31.07.2021

5.2 Zmluvné strany sa dohodli, že zhotoviteľ nie je v omeškaní po dobu, po ktorú nemohol plniť svoju povinnosť, súvisiacu s realizáciou predmetu plnenia tejto zmluvy, následkom okolností, vzniknutých na strane objednávateľa. V takomto prípade sa lehota predlžuje o dobu prerušenia prác zo strany objednávateľa.

5.3 Zhotoviteľ je povinný do 3 dní písomne informovať objednávateľa o vzniku akejkoľvek udalosti, ktorá má vplyv na realizáciu diela. O tejto skutočnosti musí byť uvedený záznam.

**Článok VI.**

**Podmienky uskutočnenia prác**

**Spolupôsobenie objednávateľa, zodpovednosť za škodu, zabezpečenie ochrany staveniska, požiarne predpisy a predpisy BOZP**

6.1 Zhotoviteľ zodpovedá za škody počas realizácie diela. Zhotoviteľ zodpovedá za škody na majetku, zranenia alebo usmrtenia tretích osôb, ktoré môžu nastať počas vykonávania prác alebo ako ich dôsledok. Zhotoviteľ je povinný na vlastné náklady odstrániť všetky škody na vykonávanom diele, ktoré vzniknú počas obdobia od začatia prác na diele do jeho protokolárneho prevzatia objednávateľom. Zhotoviteľ je zodpovedný za všetky škody na predmete zmluvy spôsobené vlastným zavinením alebo zavinením jeho subdodávateľov počas ich pracovných postupov, ktoré vykonali za účelom plnenia záväzkov pri odstraňovaní porúch a opravách počas záručnej lehoty. Zhotoviteľ zodpovedá za to, že dodané množstvo a kvalita vykonaných prác sa zhodujú s údajmi uvedenými v súpise prác a dodávok.

6.2 Zhotoviteľ preberá v plnom rozsahu zodpovednosť za vlastné riadenie postupu prác, za bezpečnosť a ochranu zdravia vlastných pracovníkov i pracovníkov subdodávateľov a ostatných ním pozvaných osôb, počas celého jej priebehu, ako i za sledovanie a dodržiavanie predpisov bezpečnosti práce a ochrany zdravia pri práci, ako aj platných požiarnych predpisov. Zhotoviteľ je povinný dodržiavať všetky predpisy, normy, vyhlášky a zákony týkajúce sa BOZP.

6.3 Zhotoviteľ je povinný plniť ohlasovaciu povinnosť v prípade vzniku mimoriadnych udalostí (úrazy, požiare, havárie a pod.) voči príslušným štátnym orgánom a vznik takejto udalosti oznámiť neodkladne aj objednávateľovi za účelom objektívneho vyšetrenia a prijatia preventívnych opatrení.

6.4 Nebezpečenstvo škody na diele, ako aj na veciach a materiáloch, potrebných na zhotovenie diela, znáša zhotoviteľ až do času protokolárneho prevzatia diela objednávateľom.

6.6 Zhotoviteľ splní svoju povinnosť vykonávať dielo, ktoré je predmetom tejto zmluvy, jeho riadnym dokončením. Podmienkou odovzdania a prevzatia diela je úspešné vykonanie všetkých skúšok, predpísaných osobitnými predpismi, záväznými normami ako aj odstránenie všetkých prípadných vád a nedostatkov.

6.7 Pre odovzdanie predmetu zmluvy platí:

* zmluvné strany vyhotovia protokol o odovzdaní a prevzatí predmetu zmluvy. Protokol bude obsahovať najmä základné údaje dokončeného diela, súpis zistených vád a nedorobkov (ak sa takéto vyskytnú), dohodu o opatreniach a lehotách na ich odstránenie, prípadne dohodu o iných právach zo zodpovednosti za vady,
* ak objednávateľ odmietne podpísať protokol o odovzdaní a prevzatí predmetu zmluvy, spíšu zmluvné strany zápis, v ktorom uvedú svoje stanoviská a ich odôvodnenie.

**Článok VII**

**Platobné podmienky**

7.1 Cena podľa čl. IV. bude fakturovaná po zhotovení a odovzdaní diela na základe Preberacieho protokolu. Splatnosť vystavenej faktúry  je 30 dní odo dňa doručenia objednávateľovi.

7.2 Faktúra vystavená zhotoviteľom musí obsahovať všetky náležitosti daňového dokladu v súlade s platnou právnou úpravou SR a jej prílohu tvorí Preberací protokol. V prípade, že daňový doklad nebude obsahovať tieto náležitosti, objednávateľ má právo vrátiť ho na doplnenie a prepracovanie. V takomto prípade sa preruší lehota splatnosti a nová lehota splatnosti pre objednávateľa začne plynúť doručením dokladu objednávateľovi.

**Článok VIII.**

**Zodpovednosť za vady a záruky**

8.1 Zhotoviteľ zodpovedá za to, že dielo má v dobe prevzatia zmluvne dohodnuté vlastnosti, že zodpovedá technickým normám a predpisom SR, a že nemá chyby, ktoré by rušili, alebo znižovali hodnotu alebo schopnosť jeho používania k zvyčajným alebo v zmluve predpokladaným účelom.

8.2 Zhotoviteľ zodpovedá za vady, ktoré predmet má v čase jeho odovzdania objednávateľovi. Za vady, ktoré sa prejavili po odovzdaní diela, zodpovedá zhotoviteľ vtedy, ak boli spôsobené porušením jeho povinností.

8.3 Záručná doba na stavebné práce je v zmysle obchodného zákonníka odo dňa  prevzatia diela objednávateľom, na stroje a zariadenia platí záruka daná výrobcom. Presný termín ukončenia záručnej doby zmluvné strany zapíšu do protokolu z odovzdania a prevzatia diela.

8.4. Záruka sa vzťahuje na dielo za predpokladu riadnej starostlivosti a údržby diela objednávateľom. Záruka sa nevzťahuje na prípady násilného poškodenia diela, resp. poškodenia živelnou pohromou, okrem prípadov ak bude preukázané že k poškodeniu došlo, alebo k nemu došlo vo väčšom rozsahu, v dôsledku nekvalitne vykonaného diela..

8.5 Zhotoviteľ sa zaväzuje začať s odstraňovaním prípadných vád diela reklamovaných objednávateľom do 3 dní odo dňa obdržania reklamácie, ak nedôjde k obojstranne podpísanej dohode o inom termíne.

8.6 Objednávateľ je povinný umožniť zhotoviteľovi prístup do priestorov, kde sa majú záručné vady odstraňovať.

8.7 V prípade, že zhotoviteľ nesplní svoju povinnosť odstrániť vady riadne a včas, je Objednávateľ oprávnený zabezpečiť odstránenie vady treťou osobou na náklady zhotoviteľa.

**Článok IX.**

**Zmluvné pokuty a sankcie**

9.1 V prípade, že zhotoviteľ neodovzdá dielo v termíne dohodnutom v tejto Zmluve, objednávateľ si uplatní právo na zmluvnú pokutu vo výške 0,05 % z ceny diela za každý deň omeškania. V prípade odstúpenia od zmluvy zo strany objednávateľa z dôvodov na strane zhotoviteľa má objednávateľ nárok na zmluvnú pokutu vo výške 10% ceny diela.

9.2 V prípade, že je objednávateľ v omeškaní s úhradou faktúry, zhotoviteľ má právo na úroky z omeškania v zmysle § 369 Obchodného zákonníka, v znení neskorších predpisov.

9.3 Právo na náhradu škody nie je vznikom alebo uplatnením nároku na zmluvnú pokuty podľa tohto článku dotknuté.

**Článok X.**

**Odstúpenie od zmluvy**

10.1 Od zmluvy možno odstúpiť v prípadoch, ktoré stanovuje Zmluva a § 344 a nasl. Obchodného zákonníka.

10.2 Odstúpenie od zmluvy musí byť druhej zmluvnej strane doručené písomne.

10.3 Objednávateľ je oprávnený odstúpiť od zmluvy v prípade podstatného porušenia Zmluvy zo strany zhotoviteľa, za čo sa považujú najmä tieto skutočnosti:

* ak zhotoviteľ v rozpore s ustanoveniami Zmluvy zastavil realizáciu diela alebo inak prejavil svoj úmysel nepokračovať v plnení záväzkov vyplývajúcich z tejto Zmluvy,
* ak zhotoviteľ bude preukázateľne realizovať dielo v rozpore s dohodnutými podmienkami v tejto Zmluve, ak sa vyskytnú  vady v plnení, na ktoré bol zhotoviteľ písomne upozornený a ktoré napriek tomu neodstránil v primeranej lehote poskytnutej objednávateľom. Zároveň si obstarávateľ uplatní náhradu vzniknutých škôd.

**Článok XI.**

**Náhrada škody, právne vzťahy a dôsledky neplnenia zmluvy, vyššia moc**

11.1 V prípade, že jedna zo zmluvných strán neoprávnene preruší alebo zastaví práce, prípadne príde k prerušeniu alebo zastaveniu prác z jej viny, zaväzuje sa druhej strane zaplatiť všetky preukázané náklady, ktoré jej v súvislosti s prerušením alebo zastavením vznikli. Vecný rozsah rozpracovanosti nákladov ako aj finančné ohodnotenie bude odsúhlasené komisionálne štatutárnymi zástupcami oboch zmluvných strán. O tejto skutočnosti musí byť urobený záznam..

11.2 Každá zo zmluvných strán má nárok na náhradu škody, vzniknutej v dôsledku porušenia záväzku druhou zmluvnou stranou, a to v zmysle § 373 a nasl. Obchodného zákonníka. Jej výška bude vzájomne prerokovaná.

11.3. V prípade výskytu vyššej moci (živelné pohromy, zemetrasenie, vojna, epidémia) nie je neplnenie predmetu zmluvy sankcionované a po dobu trvania vyššej moci neplynie doba výstavby.

**Článok XII.**

**Spoločné a záverečné ustanovenia**

12.1 Táto zmluva sa riadi právnym poriadkom Slovenskej republiky. Práva a povinnosti zmluvných strán vyplývajúcich z tejto zmluvy sa riadia ustanoveniami tejto Zmluvy. Práva a povinnosti zmluvných strán touto zmluvou neupravené sa riadia ustanoveniami Obchodného zákonníka a podporne ustanoveniami Občianskeho zákonníka v znení ich zmien a doplnkov.

12.2 Všetky spory, vyplývajúce z plnenia tejto zmluvy, budú zmluvné strany riešiť predovšetkým dohodou a vzájomným rokovaním.  V prípade, ak k  dohode nedôjde, bude spor predložený k rozhodnutiu slovenského súdu v zmysle príslušných ustanovení Občianskeho súdneho poriadku.

12.3 Táto zmluva sa vyhotovuje v troch rovnopisoch, z ktorých objednávateľ obdrží dve vyhotovenia a zhotoviteľ jedno vyhotovenie.

12.4 Zmluva podlieha zverejneniu v zmysle zákona č.211/2000 Z.z. o slobodnom prístupe k informáciám v platnom znení.

12.5 Zmluva nadobudne platnosť dňom podpisu oboma zmluvnými stranami a účinnosť nasledujúcim dňom po zverejnení na webovom sídle objednávateľa.

12.6 Akékoľvek zmeny tejto zmluvy je možné robiť výhradne len formou písomného a očíslovaného dodatku podpísaného oboma zmluvnými stranami.

13.7 Zmluvné strany vyhlasujú, že si Zmluvu prečítali, Zmluvu uzavreli slobodne, vážne určito a zrozumiteľne.

V Prievidzi, dňa 23.06.2021

Ing. Jana Poliaková, riaditeľka školy JAFIS s.r.o., Vladimír Ovečka, konateľ

za objednávateľa za zhotoviteľa